- Hindi News
- National
- कुछ दिन पहले रीकार्पेट की गई सड़कें तोड़ीं, निगम ने मोबाइल कंपनी को कहा काम रोको
कुछ दिन पहले रीकार्पेट की गई सड़कें तोड़ीं, निगम ने मोबाइल कंपनी को कहा-काम रोको
}कॉन्ट्रैक्टर मर्जी से काम कर रहा है
}ऐसा करने की निगम ने परमिशन क्यों दी
}घरों के आगे गड्ढे खोदने की शिकायत दी
पंचकूलानगर निगम ने विभिन्न सेक्टरों में अंडरग्राउंड टेलीकॉम केबल डालते हुए परमिशन से कहीं ज्यादा गड्ढे खोलने पर मोबाइल कंपनी को नोटिस दिया है। निगम ने इस मामले में वीरवार को मोबाइल कंपनी को दूसरा नोटिस दिया। इससे पहले 20 फरवरी को निगम ने कंपनी को नोटिस इशू किया था। इसके अलावा सेक्टर-2 के पुलिस स्टेशन में भी एसएचओ को कंपनी प्रबंधकों के खिलाफ एफआईआर दर्ज करने के लिए लिखा गया है। निगम की ओर से जारी नोटिस में कंपनी को तुरंत काम रोकने के लिए कहा गया है। मोबाइल कंपनी ने 25 जनवरी, 2017 को अंडरग्राउंड केबल डालने के लिए परमिशन ली थी। निगम से परमिशन लेते वक्त कंपनी के प्रबंधकों ने आश्वासन दिया था कि अंडरग्राउंड टेलीकॉम केबल डालने के लिए ट्रेंचलेस मैथेड एचडीडी अपनाया जाएगा। इससे सड़कों पर ज्यादा बड़े गड्ढे नहीं किए जाएंगे। केवल ड्रिल मशीन के माध्यम से छोटा गड्ढा कर केबल डाल दी जाएगी।
^कंपनी ने अंडरग्राउंड केबल डालने के लिए निगम से परमिशन जरूर ली थी। कंपनी की तरफ से सलेक्ट कॉन्ट्रैक्टर मर्जी से काम कर रहा है। निगम ने कंपनी तुरंत काम रोकने का दूसरा नोटिस दिया है। इसके अलावा सेक्टर-2 के पुलिस स्टेशन में एसएचओ से कंपनी प्रबंधन के खिलाफ एफआईआर दर्ज करने को भी कहा गया है। -ललितसिवाच, कमिश्नर, पंचकूला नगर निगम
म्युनिसिपल इंजीनियर राम सिंह का कहना है कि परमिशन लेटर के आधार पर मोबाइल कंपनी को 100 से 125 फुट की दूरी पर गड्ढा करना था, जबकि केवल 15 से 20 फुट की दूरी पर गड्ढे किए जा रहे हैं। 89 गड्ढे करने की इजाजत दी थी जबकि इससे कहीं ज्यादा गड्ढे कर दिए गए हैं। सुरक्षा के मद्देनजर टेपस और चेतावनी बोर्ड भी नहीं लगाए गए हैं। यहां तक कि ठेकेदार ने काम शुरू करने से पहले एरिया के जूनियर इंजीनियर को जानकारी तक नहीं दी और ही निगम ऑफिस से नो ऑब्जेक्शन सर्टिफिकेट लिया है। कंपनी को काम रोकने के साथ सड़क तोड़ने वाली जगह पर गड्ढों को तारकोल से भरने और टाइल उखाड़ने वाली जगह पर टाइलें लगवाने को कहा गया है। कंपनी को ड्रिल मशीन की मदद से ट्रेंचलेस गड्ढे खोदने थे जबकि ठेकेदार कस्सी की मदद से गड्ढे खोद रहा है जिससे सड़कों को नुकसान हुआ है।
^मेरे वार्ड में भी हर गली-मोहल्ले में केबल डालने के लिए गड्ढे कर दिए गए। इसकी शिकायत मैंने निगम अफसरों को दी थी। सेक्टर-12 में तो केबल डालने के लिए काफी लंबा गड्ढा कर दिया गया। इस तरह की परमिशन निगम आखिर दे कैसे रहा है। ठेकेदार ने आश्वासन दिया था कि काम पूरा होने के बाद गड्ढों को भर दिया जाएगा लेकिन आज भी कई गड्ढे खुले पड़े हैं। -लिलीबावा, पार्षद, वार्ड नंबर 14
^सेक्टर निवासियों ने मोबाइल कंपनी की ओर से घरों के आगे गड्ढे खोदने की शिकायत की थी। सेक्टर में कुछ महीने पहले ही रोड्स की रिकार्पेंटिंग की गई थी। मोबाइल कंपनी ने नई बनी सड़कों पर जगह जगह गड्ढे कर दिए हैं। ठेकेदार ने आश्वासन दिया था कि 28 फरवरी तक वह इन गड्ढों को भर देंगे लेकिन ऐसा नहीं किया गया है। -ममतामित्तल, एरिया पार्षद
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva